ПРОТОКОЛ № 17
от заседанието на Комисия „Международна дейност” на ВСС, 
проведено на 01.04.2015 г.

	Днес, 01.04.2015 г., сряда, 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:
ПРЕДСЕДАТЕЛ: 		Соня Найденова
ЗАМ.-ПРЕДСЕДАТЕЛ:	Мария Кузманова - отсъства
ЧЛЕНОВЕ:			Магдалена Лазарова - отсъства
				Михаил Кожарев
				Милка Итова

	На заседанието на присъстват експертните сътрудници на комисията: Христина Тодорова – директор на дирекция „Международна дейност” и Страхил Недков - младши експерт–международна дейност, дирекция „Международна дейност” - АВСС.
1.	ОТНОСНО: Обявени вакантни позиции за командировани национални експерти на Интернет страницата на МВнР с краен срок за кандидатстване 23.04.2015 г. и 21.05.2015 г.

Комисия „Международна дейност”
Р Е Ш И:

1.1.	 ПРИЕМА ЗА СВЕДЕНИЕ предоставената информация. 
1.2.	 ВЪЗЛАГА на експертите от дирекция „Международна дейност” да изготвят и публикуват обява за позиции JUST.B.1; JUST.E.2. 

2.	ОТНОСНО: Писма от Министерство на правосъдието, Министерство на вътрешните работи и Националния институт на правосъдието с последни корекции в проекта за „Междуведомствения план за действие в изпълнение на препоръките за противодействие срещу неоправдано забавяне на наказателния процес“ за 2015 г. и Правилата за работа на работната група.

Комисия „Международна дейност”
Р Е Ш И:
2.1.	ПРИЕМА за сведение писмата от Министерство на правосъдието, Министерство на вътрешните работи и Националния институт на правосъдието с последни корекции в проекта за „Междуведомствения план за действие в изпълнение на препоръките за противодействие срещу неоправдано забавяне на наказателния процес“ за 2015 г. и Правилата за работа на работната група.
2.2.	ВЪЗЛАГА на експертите от дирекция „Международна дейност“ да нанесат предложените корекции в проекта на Плана за действие в изпълнение на препоръките за противодействие срещу неоправдано забавяне на наказателния процес за 2015 г. 
2.3.	ПРОЕКТЪТ на План за действие в изпълнение на препоръките за противодействие срещу неоправдано забавяне на наказателния процес за 2015 г. да се внесе на заседание на ВСС за одобрение.

3.	ОТНОСНО: Информационно табло в областта на правосъдието за 2015 г. 
Комисия „Международна дейност”
Р Е Ш И:
3.1.	ИЗПРАЩА Информационното табло в областта на правосъдието за 2015 г. на всички постоянни комисии на ВСС за запознаване.

4.	ОТНОСНО: Писмо от Министерство на правосъдието във връзка с информация за предприетите действия през първото тримесечие на 2015 г. за изпълнение на препоръките на Европейската комисия от Доклада на Комисията до Европейския парламент и Съвета относно напредъка на България по Механизма за сътрудничество и оценка от 28 януари 2015 г.

Комисия „Международна дейност”
Р Е Ш И:
4.1.	ПРИЕМА за сведение писмото от  Министерство на правосъдието.
4.2.	ИЗПРАЩА писмото на постоянните комисии на ВСС за предоставяне на отчет за първото тримесечие по Плана за действие в изпълнение на препоръките от доклада на Европейската комисия от януари 2015 г. в рамките на Механизма за сътрудничество и оценка в срок до 08.04.2015 г. 

5.	ОТНОСНО: Определяне на служители от АВСС подлежащи на обучение за работа с обновения сайт на Висшия съдебен съвет.

Комисия „Международна дейност”
Р Е Ш И:
5.1.	ПРЕДЛАГА на Главният секретар на ВСС да определи техническия сътрудник на комисия „Международна дейност“ като основен член и Руслана Вълчева – старши експерт – международна дейност като резервен член, които да преминат през съответното обучение за работа с обновения сайт на Висшия съдебен съвет.

6.	ОТНОСНО: Извлечение от Протокол № 12 от заседание на Комисия „Съдебна администрация“ на ВСС, проведено на 25.03.2015 г.; извлечение от Протокол № 10 от заседание на Комисия по правни въпроси на ВСС, проведено на 23.03.2015 г.; извлечение от Протокол № 11 от заседание на Комисия по анализ и отчитане степента на натовареност на органите на съдебната власт на Висшия съдебен съвет; извлечение от Протокол № 17 от заседание на Комисията по предложенията и атестирането на Висшия съдебен съвет, проведено на 24.03.2015 г.; извлечение от Протокол № 11 от заседание на Комисия „Професионална етика и превенция на корупцията на ВСС, проведено на 23.03.2015 г.; извлечение от Протокол № 12 от заседание на Комисия по дисциплинарните производства при ВСС, проведено на 24.03.2015 г. 
Комисия „Международна дейност”
Р Е Ш И:
6.1.	ПРИЕМА за сведение предоставените извлечения от протоколи от заседания на комисиите на ВСС.

7.	ОТНОСНО: Доклад от Васил Петров и Светла Петкова – членове на ВСС, и Александра Бръзицова – старши експерт в АВСС във връзка с участие в третата работна среща на екипа по Проект 2 на Европейската мрежа на съдебните съвети /ЕМСС/ за периода 2014 г. – 2015 г. – Стандарти V Дисциплинарни производства, проведена на 26 и 27 февруари 2015 г. в гр. Мадрид, Испания.

Комисия „Международна дейност”
Р Е Ш И:
7.1.	ПРИЕМА за сведение доклада от Васил Петров и Светла Петкова – членове на ВСС, и Александра Бръзицова – старши експерт в АВСС във връзка с участие в третата работна среща на екипа по Проект 2 на Европейската мрежа на съдебните съвети /ЕМСС/ за периода 2014 г. – 2015 г. – Стандарти V Дисциплинарни производства, проведена на 26 и 27 февруари 2015 г. в гр.Мадрид, Испания.
7.2.	ДОКЛАДЪТ да се внесе в заседание на ВСС за запознаване. 

8.	ОТНОСНО: Получена по електронната поща покана от ЕМСС за среща на екипа по проект „Разработване на минимални  Съдебни стандарти V Дисциплинарни производства“, която ще се проведе на 17 април 2015 г. в гр. Брюксел, Белгия.
КОМИСИЯ „МЕЖДУНАРОДНА ДЕЙНОСТ”
Р Е Ш И:
8.1.	ОПРЕДЕЛЯ Малина Стефанова – преводач от английски на български език и обратно, за участие в срещата на екипа по проект „Разработване на минимални съдебни стандарти V: дисциплинарни производства”, която ще се проведе на 17 април 2015 г. в гр. Брюксел, Белгия.
8.2.	ИЗПРАЩА поканата на Комисията по дисциплинарни производства на ВСС за определяне на двама членове на комисията, които да вземат участие в срещата.
8.3.	Пътните разходи, разходите за нощувка/и, разходите за дневни пари, разходите за медицински застраховки, както и разходите за преводач са за сметка на ВСС. Пътуването ще се извърши със самолет. 
8.4.	ИЗПРАЩА преписката на комисия „Бюджет и финанси” за сведение и по компетентност. 

Забележка: Съгласно правилата за възстановяване на разходи при участие в дейностите на Европейската мрежа на съдебните съвети /стр.3-4/ на всяка държава-членка на ЕМСС се възстановяват до 200 евро за участник. Сумите се превеждат по сметката на изпращащата институция два пъти годишно.
9.	ОТНОСНО: Получена по електронната поща покана за участие в Общо събрание на ЕМСС, което ще се проведе от 3 до 5 юни 2015 г. в Хага.

Комисия „Международна дейност”
Р Е Ш И:
9.1.	ОПРЕДЕЛЯ Соня Найденова – представляващ ВСС и председател на комисия „Международна дейност” и Милка Итова – член на ВСС, за участие в Общото събрание на ЕМСС, за периода 3 - 6 юни 2015 г. в гр. Хага, Кралство Нидерландия. 
9.2.	ИЗПРАЩА поканата на Комисията по дисциплинарни производства на ВСС за определяне на двама членове на комисията, които да вземат участие в Общото събрание на ЕМСС. 
9.3.	ВЪЗЛАГА на дирекция „Международна дейност“ да организира ангажирането на преводач за участие в Общото събрание на ЕМСС. 
9.4.	Пътните разходи, разходите за три нощувки, разходите за дневни пари за четири дни, разходите за медицински застраховки, както и разходите за преводач са за сметка на ВСС. Пътуването ще се извърши със самолет и влак. 
9.5.	ИЗПРАЩА преписката на комисия „Бюджет и финанси” за сведение и по компетентност. 

10.	ОТНОСНО: Организиране на среща между членовете на ВСС и посланиците на страните - членки на Европейския съюз.

Комисия „Международна дейност”
Р Е Ш И:
10.1.	 ПРЕДВИЖДА провеждането на среща между членовете на ВСС и посланиците на страните – членки на Европейския съюз в края на м. април 2015 г. 

ПРЕДСЕДАТЕЛ НА 
КОМИСИЯТА: /П/
                         СОНЯ НАЙДЕНОВА